CELEX: 62018TN0214
Language: lt
Date: 2018-03-27 00:00:00
Title: Byla T-214/18: 2018 m. kovo 27 d. pareikštas ieškinys byloje Briois / Parlamentas

201806010111915512018/C 211/312142018TC21120180618LT01LTINFO_JUDICIAL20180327242521Byla T-214/18: 2018 m. kovo 27 d. pareikštas ieškinys byloje Briois / Parlamentas
   
 ---documentbreak--- C2112018LT2410120180327LT00312412522018 m. kovo 27 d. pareikštas ieškinys byloje Briois / Parlamentas
   
   (Byla T-214/18)2018/C 211/31Proceso kalba: prancūzų
      Šalys
   
   
      Ieškovas: Steeve Briois (Henen Bomonas, Prancūzija), atstovaujamas advokato F. Wagner
   
      Atsakovas: Europos Parlamentas
   
      Reikalavimai
   
   Ieškovas Bendrojo Teismo prašo:
   
            —
         
         
            panaikinti 2018 m. vasario 6 d. Europos Parlamento sprendimą dėl prašymo atšaukti Steeve Briois imunitetą 2017/2221(IMM), susijusio su Teisės reikalų komiteto priimta ataskaita A8-0011/2018,
         
      
            —
         
         
            įpareigoti Europos Parlamentą sumokėti Steeve Brios 35000 eurų sumą kaip patirtos neturtinės žalos atlyginimą,
         
      
            —
         
         
            įpareigoti Europos Parlamentą sumokėti Steeve Brios 5000 eurų sumą, kurią sudaro atlygintinos bylinėjimosi išlaidos,
         
      
            —
         
         
            priteisti iš Europos Parlamento visas bylinėjimosi šioje instancijoje išlaidas.
         
      
      Ieškinio pagrindai ir pagrindiniai argumentai
   
   Grįsdamas ieškinį ieškovas remiasi keturiais pagrindais.
   
            1.
         
         
            Pirmasis ieškinio pagrindas, susijęs su Protokolo Nr. 7 dėl Europos Sąjungos privilegijų ir imunitetų (toliau – protokolas) 8 straipsnio pažeidimu tiek, kiek S. Briois pareiškimas, dėl kurio jo kilmės valstybėje narėje pradėtas baudžiamasis persekiojimas, laikytinas nuomonės pareiškimu einant Parlamento nario pareigas, kaip tai suprantama pagal Protokolo 8 straipsnį.
         
      
            2.
         
         
            Antrasis ieškinio pagrindas, susijęs su protokolo 9 straipsnio pažeidimu tiek, kiek Parlamentas neteisingai aiškino tiek šios nuostatos raidę ir dvasią, kai priėmė sprendimą atšaukti S. Briois imunitetą, dėl to šis sprendimas yra negaliojantis.
         
      
            3.
         
         
            Trečiasis ieškinio pagrindas, susijęs su vienodo požiūrio ir gero administravimo principo pažeidimu.
            Pirma, ieškovas mano, kad Parlamentas pažeidė vienodo požiūrio principą jo atžvilgiu, palyginti su kitais parlamento nariais, kurių padėtis jei ne identiška, tai bent panaši, ir dėl to taip pat pažeidė gero administravimo principą, pagal kurį kompetentinga institucija turi pareigą rūpestingai ir nešališkai išnagrinėti visas nagrinėjamam atvejui svarbias aplinkybes.
            Antra, ieškovas mano, kad įrodymų visetas leidžia daryti išvadą dėl akivaizdaus fumus persecutionis jo atžvilgiu atvejo egzistavimo.
         
      
            4.
         
         
            Ketvirtasis ieškinio pagrindas, susijęs su teisės į gynybą pažeidimu, nes vykstant jo apklausai Teisės reikalų komitete nepakankamai užtikrinta ši ieškovo teisė ir rungimosi principo taikymas. Taigi ieškovas tvirtina, kad tai, jog jis nebuvo pakviestas išsakyti savo pozicijos dėl jo imuniteto atšaukimo plenarinėje asamblėjoje, ne tik nesuderinama ne tik su bendraisiais teisės principais, bet ir prieštarauja sveikai nuovokai ir įprastai parlamento praktikai.